Els bebés de Paterna donen nom als arbres de la ciutat amb el projecte GAIA
29/03/2023

# Els bebés de Paterna donen nom als arbres de la ciutat amb el projecte GAIA

[![Els bebés de Paterna donen nom als arbres de la ciutat amb el projecte GAIA](/images/noticias/2023/3/8731/8731_lg.jpg)](/images/noticias/2023/3/8731/8731_lg.jpg)

29.03.2023

*   L'Ajuntament de Paterna ha entregat aquesta setmana els diplomes als bebés nascuts i/o adoptats en 2021, empadronats a la ciutat, que formen part d'aquesta iniciativa municipal, que busca afermar el compromís de la ciutadania amb el medi ambient.
*   Cada nou xiquet o xiqueta paterner/a nascut o adoptat, que el sol·licite, té el seu propi taulell amb el seu nom, situat en un arbre o jardí pròxim al seu barri, que començarà a instal·lar-se a partir del 3 d'abril.

L'Ajuntament de Paterna ha fet lliurament dels diplomes a la “primera generació” de bebés de la ciutat, nascuts/as en 2021, que formen part del Projecte GAIA, la iniciativa mediambiental i social impulsada des de la regidoria d'Educació i Atenció a la Infància que busca afermar el compromís de la infància paternera amb el medi ambient.

L'Alcalde de Paterna, Juan Antonio Sagredo, el Tinent Alcalde de Cultura de l'Esforç i Modernització, José Manuel Mora, i el regidor d'Atenció a la Infància i Educació, David Fortea, van ser els encarregats d'entregar als 41 xiquets/as sol·licitants i les seues famílies els diplomes que acrediten que un arbre de la ciutat porta el seu nom.

A través d'aquesta iniciativa, tota la infància nascuda i/o adoptada, empadronada a Paterna, sempre que se sol·licite per la família, tindrà un taulell amb el seu nom situat en un arbre o jardí pròxim al seu barri, que començaran a instal·lar-se a partir del 3 d'abril.

El regidor d'Educació i Atenció a la Infància, David Fortea, ha destacat que _“aquesta acció implica la família en la sensibilització sobre el patrimoni natural urbà del municipi”._

_“Cada participant té la seua pròpia rajola i es facilita una referència de la ubicació del taulell, l'espècie arbòria assignada, les seues cures i longevitat”,_ ha explicat Fortea, qui també ha assenyalat que _“d'aquesta manera, es crea un vincle entre el creixement de la infància i la cura de l'arbre”._

El projecte ha comptat amb la col·laboració del Consell de la Infància i Adolescència de Paterna, així com de l'alumnat del taller de ceràmica dels Programes Formatius de Qualificació Bàsica de l'Ajuntament, encarregat d'elaborar els taulells.

S'ha batejat aquesta iniciativa com GAIA, adoptant la paraula en grec clàssic per a TERRA, a causa de la implicació amb l'entorn natural que busca inspirar en la població actual i en les noves generacions de paterners i paterneres.

Les famílies interessades a formar part d'aquest pla podran sol·licitar-lo, a través de noves convocatòries, telemàticament a través de la web de l'Ajuntament o bé de manera presencial en el registre d'entrada. Els requisits són que el xiquet o xiqueta estiga empadronat a Paterna i haja nascut l'any anterior a la convocatòria.